सामग्री: 1. मुस्लिमांना राहण्यासाठी 150 देश, हिंदूंना एकच-विजय रुपानी

मुस्लिमांना राहण्यासाठी दीडशे देश आहेत, मात्र हिंदूंना एकच पर्याय आहे तो म्हणजे भारत, असं वक्तव्यं गुजरातचे मुख्यमंत्री विजय रुपानी यांनी केलं आहे. 'इंडियन एक्स्प्रेस'ने ही बातमी दिली आहे. 

भाजपतर्फे नागरिकत्व दुरुस्ती कायद्याच्या समर्थनार्थ गुजरातमध्ये 62 रॅली काढण्यात आल्या. अहमदाबाद शहरात झालेल्या रॅलीत रुपानी बोलत होते. 

पाकिस्तानात हिंदूंचं प्रमाण 22 टक्क्यांवरून 3 वर आलं आहे. बांगलादेशात हिंदू लोकसंख्येचं प्रमाण 2 टक्के आहे. मुस्लिमांना राहण्यासाठी दीडशे देश आहेत पण हिंदूंना एकच आहे, असं त्यांनी म्हटलं. 

काँग्रेस देशाची दिशाभूल करत आहे. सार्वजनिक मालमत्तेचं नुकसान केलं जात असल्याचंही त्यांनी म्हटलं.  

2. पवार साहेब, तुमच्या संघर्षाने आम्हाला प्रेरणा-सोरेन

"शरद पवारजी, तुम्ही दिलेल्या शुभेच्छांकरता मनापासून धन्यवाद. महाराष्ट्रात तुम्ही केलेला संघर्ष आमच्यासाठी प्रेरणादायी ठरला," अशा शब्दांत झारखंड मुक्ती मोर्चाचे हेमंत सोरेन यांनी राष्ट्रवादी काँग्रेसचे अध्यक्ष शरद पवार यांचे आभार मानले आहेत. 

झारखंडमध्ये नुकत्याच झालेल्या विधानसभा निवडणुकांमध्ये झारखंड मुक्ती मोर्चा-काँग्रेस आघाडीला स्पष्ट बहुमत मिळालं आहे. 'महाराष्ट्र टाईम्स'ने ही बातमी दिली आहे. 

झारखंड मुक्ती मोर्चाचे हेमंत सोरेन यांच्यावर या विजयाबद्दल देशभरातून अभिनंदनाचा वर्षाव होत आहे. राष्ट्रवादी काँग्रेसचे अध्यक्ष शरद पवार यांनी ट्वीट करून सोरेन यांचं अभिनंदन केलं. त्याला उत्तर देताना सोरेन यांनी महाराष्ट्रातल्या संघर्षाचा उल्लेख केला. 

3. राष्ट्रपतींच्या हस्ते सुवर्णपदक स्वीकारण्यास नकार, विद्यार्थिनीने केला निषेध

पुद्दुचेरी विद्यापीठात मास कम्युनिकेशन विषयात सुवर्णपदक पटकावणाऱ्या विद्यार्थिनीने राष्ट्रपतींच्या हस्ते पदवी स्वीकारण्यास नकार दिला आहे. कार्यक्रमाच्या ठिकाणी प्रवेश दिला न गेल्याने तिने पदवी न स्वीकारण्याचा निर्णय घेतला. 

रुबीहा अब्दुररहीम असं या विद्यार्थिनीचं नाव आहे. नागरिकत्व सुधारणा कायद्याला याआधी तिने विरोध दर्शवला होता. 'टाईम्स ऑफ इंडिया'ने यासंदर्भात बातमी दिली आहे. 

रुबीहाने सोशल मीडियावर नागरिकत्व कायद्याविरोधात मत व्यक्त केलं आहे. पदवीदान समारंभाला आल्यानंतर रुबीहाला विशेष पोलीस अधीक्षकांनी बाहेर बोलावून घेतलं. 

राष्ट्रपती रामनाथ कोविंद यांचं भाषण...\nमागील सामग्री खालीलप्रमाणे सारांशित केली जाऊ शकते:
आज सकाळी वृत्तपत्रं आणि वेबसाइट्सवर प्रसिद्ध झालेल्या बातम्यांपैकी 5 मोठ्या बातम्यांचा थोडक्यात आढावा.